*بلوچی بنرھبند ۔ گال تھر*
#بلوچی
#بلوچی_بنرھبند
#کازی_ریھان
*6۔ آبینک*
گالردانی تہ ءَ ھواریں ھماگال کہ نامگال ءُ کارگالاں گوں یک دومی ءَ ھمگرنچ کن اَنت یا گپے ءَ گوں دومی گپ ءَ ۔یا کارگالاں پِرانکی ءُ کَشانکی جوڑ کنگ ءَ کمک اَنت یا جستگال اَنت ۔
چوش کہ : ءَ ۔ ءِ ۔ ءُ ۔ دگہ ۔ گوں ۔ داں ۔ کہ ۔ بزاں ۔پمیشکا۔ بلے ۔چَہ ۔ پہ ۔ نہ ۔ مَہ ۔ بَہ ۔پرچا۔ اِت ۔راءُ دگہ ۔
4.1۔ھمزائی:ءَ ۔ ءِ ۔
4.2۔ھمراھی: پہ ۔ چَہ ۔ گوں ۔
4.3۔ھھوارگ: ءُ ۔ دگہ ۔ داں ۔ کہ ۔ پمیشکا۔ بلے ءُ دگہ ۔
4.4۔پرمانگال: نہ ۔ مَہ ۔ بِہ
4.5۔پرانکی ءُ کَشانکی : بَہ ۔ مَہ
4.6۔ جستگال: چُوں ۔ پرچا ۔ چتور۔ کے ۔ کج ءَ ۔چی ءَ ۔ چِہ پیم ۔چُنت ۔چینکس ۔ بزا ں (گچینگال)
4.7۔پاسبند: ‘اَت ‘ گچین آبینکے کہ پہ گْوست ءِ روانیں زمانگ ءَ کارمَر د بیت۔اِے گْوست ءِ روانیں زمانگ ءَ چَہ کارکُن شناساں پیش کارمرد بیت ءُ گالرد ءَ ’گْوست روان‘جوڑ کنت ۔
درور: تو روگ ءَ اَت ئے ۔ شما روگ ءَ اَت اِت ۔ آروگ ءَ اَت اَنت ۔
زانگ لوٹ اِیت کہ ” اِت ” ءُ ” اَت ” دو جتائیں گال اَنت ءُ جتا ئیں جاھاں کارمرد بَہ اَنت ۔ ” اَت” پاسبند اِنت ءُ “اِت ” ءُ برجمیں زمانگ ءِ کارگالانی پَدوَند اِنت ، برجمیں زمانگےکار گالانی پد وند”ت ءُ اِت ” اَنت لھتے کارگالانی پجیگ ءَ “اِت ” گستا نبیسگ بیت چَہ ھمیشی ءَ نبشتہ کاررَد کپ اَنت۔کارگالاں پد ” اِت ” کارمرد نہ بیت بلے ” ءَ ” ءَ پد بیت ءُ نامگالاں پد ھم کارمرد بیت ۔
چوش کہ : لوگ ءِ نیمگ ءَ روگ ءَ اَت ۔ آ کہ ما بازار ءَ دیست گھرام اَت ۔
4.8۔گیشگال: ‘را ‘ اَنچیں گالے کہ ایشی ءَ اگاں چَہ گالردے ءَ بہ کش ئے ھم گالرد ءِ بزانت مَٹ نہ بیت۔ نامگال ءُ گچین پنامگالانی سر ءَ زور دیگ ءَ چَہ آیاں پد کارمرد بیت ۔
درور:من ءَ را ۔ ترا را ۔ سدوءَ را ۔ شھرءَ را ءُ دگہ ۔